Slaget ved Doggerbank (1915)

For andre slag ved Doggerbank, se Slaget ved Doggerbank

Slaget ved Doggerbank var et sjøslag som ble utkjempet ved Doggerbank i Nordsjøen den 24. januar 1915 under den første verdenskrig, mellom skvadroner fra den britiske flåten og Den tyske keiserlige flåte.

Britene hadde fanget opp tysk radiokommunikasjon og hadde derigjennom fått kjennskap til hvor denne flåten befant seg. Da de ankom området fant de den tyske styrken der som forventet. Den større og raskere britiske styrken overrasket den tyske styrken som flyktet fra området, men ble tatt igjen av britene som beskjøt tyskerne med langtrekkende skyts. Den tyske motilden rammet og påførte det britiske flaggskipet store skader, noe som førte til at dette ble satt ut av aktiv tjeneste i lang tid etterpå.

Kommunikasjonsvansker mellom de britiske fartøyene førte til at angrepet ved en feil ble avbrutt og de gjenværende tyske fartøyene klarte å komme seg unna og til havn. Siden de britiske tapene var langt mindre enn de tyske, sto britene fram som vinnere av slaget.

Den tunge tyske krysseren SMS «Blücher» ble senket under slaget.

Erfaringene fra slaget gjorde at begge parter endret både utstyr og handlingsprosedyrer som svar på de vanskelighetene de opplevde under slaget.

Doggerbank
Kategori:Konflikter i 1915